
מדינת ישראל
משרד החינוך 
המשנה למנהל הכללי
אגף רכש מכרזים והתקשרויות
ירושלים, ‏2 ביולי 2018 
י"ט בתמוז תשע"ח
מכרז מספר  13/5.2018 : הפעלת תוכנית לשיפור זכאות לבגרות - תוכנית לב"ם (לקראת בגרות מלאה)

הבהרה 1

סיכום תשובות לשאלות שהגיעו עד לתאריך 14.6.18
1. כללי

1. המועד האחרון להגשת הצעות למכרז שבנדון הינו 10.7.2018 שעה 11:00.
2. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
5. מספר 3 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


8. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL
10. הפעילות במכרז הקודם למכרז זה בוצעה ע"י ויצו הסתדרות עולמית לנשים ציוניות ואדיוסיסטמס בע"מ.

11. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	כתב המכרז

	1. 
	
	
	עולה מן המכרז כי מדובר בכ- 2500 קבוצות, אך  ידוע כי  בכל אחת מהשנים האחרונות אין מספר קבוצות התואם נתון זה, אנא הבהרתכם.

כמו כן עולה מן המכרז עולה כי מתקיימים כ- 125,000 שעות הוראה, אך  ידוע כי  בכל אחת מהשנים האחרונות אין מספר שעות התואם נתון זה, אנא הבהרתכם.
	המכרז הינו מכרז של היקפים משתנים. מספר הקבוצות, מספר השעות משתנות ע"פ היעדים, הצרכים וכפונקציה של תקציב מאושר באגף לחינוך על יסודי

	2. 
	
	
	מה קורה במצב חירום כאשר כל הקורסים באזור מסויים מתבטלים? כיצד מתוגמל המפעיל? כיצד מתוגמלים המורים? האם מתחשבים במאלוס?
	על המציע לקחת בחשבון בהצעתו מקרים כגון אלו ועל פי כל דין.

	3. 
	
	
	נבקש אישורכם למתן ארכה להגשת הצעה על מנת שנוכל להיערך להגשת הצעה לאחר קבלת מענה לשאלות המועלות על ידנו. 
	אין שינוי במועד הגשת ההצעות למכרז.

	4. 
	
	
	ממשרד רואה החשבון שלנו נמסר לנו כי טרם הסתיים תהליך הביקורת של דוחות שנת 2017 וכי יוכלו לאשר את גובה המחזור גם ללא סיום בקרת הדוחות הכספיים. האם קיים נוסח אשר נדרש על ידכם במקרה כזה?
	לשנת 2017 ניתן להציג נתונים שאינם מבוקרים

	5. 
	2.3
	4
	ניגוד עניינים - האם בעלות בתי ספר (לרבות על יסודי) נחשבת ניגוד עניינים למכרז זה הפועל רובו ככולו בתיכונים?
	אין כל מניע שבעלות תזכה במכרז ותפעיל במוסדות שלה את התוכנית.

	6. 
	2.3
	4
	מבוקש להוסיף בסיפא "לאחר שנתן למציע זכות טיעון ושימוע בפני נציגי המשרד" 
	סעיף זה יישאר ללא שינוי



	7. 
	2.4.5
	4
	ס"ק א' - האם הכוונה לכמות התלמידים שניגשו לבחינות הבגרות, קרי תלמידי כיתות י'-יב' או שמא כמות התלמידים שלמדו את המקצועות הללו בכל אחת מהכיתות ז'-יב'?
	הכוונה לתלמידים שניגשו לבחינות בגרות

	8. 
	2.4.5 (ג)
	
	1. סעיף 2.4.5 למכרז קובע כתנאי סף כי :

 " על הגוף המציע להיות בעל ניסיון של לפחות 3 שנים אחרונות בכל אחד מהנושאים הבאים באופן מצטבר: 

1. ארגון הוראה/למידה של לפחות 7 מקצועות בחינות הבגרות הבאים: מתמטיקה, אנגלית, ספרות, אזרחות, היסטוריה, עברית ותנ"ך.
2. השתתפו בלמידה לכל הפחות 1,000 תלמידים, בכל שנה ב- 3 שנים האחרונות.
3. ההוראה/הלמידה בוצעה עבור תלמידים הלומדים בלפחות 4 בתי ספר שונים.
הדרישה המצוינת בסעיף ג' מאפשרת התמודדות במכרז רק לחברות הפועלות בתחום המוסדי ומדירה מהמכרז חברות המעניקות שירוי הכנה לבגרות לתלמידים באופן פרטי.

אני סבור כי דרישה זו מחמירה עם המציעים יתר על המידה, וזאת מכמה טעמים :

1. תנאי סף יוצר מצב תת- מיטבי, שבו חברות מעולות המעניקות שירותי חינוך לתלמידים פרטיים מודרות מהתמודדות במכרז, בשל העובדה שפעילותן מתרכזת בסקטור הפרטי. חברות אלה דוגלות בפרסונליזציה של הוראה, תוך התאמתה לצרכיו וליכולותיו של כל תלמיד, מעודדות מצוינות פדגוגית ומספקות שירות ברמה הגבוהה ביותר. אולם, הן אינן עובדות ישירות מול בתי הספר, אלא מול התלמידים. הדרת חברות אלה מהמכרז פוגעת ללא כל צל של ספק באינטרס הציבורי – להעניק לתלמידי ישראל את השירות הטוב ביותר.
2. הדרישה נוגדת לכאורה את מטרות המכרז, כפי שהן הוגדרו בסעיף 4.3 למכרז. קיימת אי- הלימה בין מטרות המכרז לבין תנאי הסף האמור, שכן למרות העובדה שחברות החינוך הפרטיות אמונות על ה"פרסונליזציה של ההוראה" דווקא הן מנועות מלהתמודד במכרז. לכך יש להוסיף כי ממוצע ציוני הבגרות של תלמידי החינוך הפרטי בשני העשורים האחרונים הינם גבוהים ביותר. לכן הדרתן של חברות אלה מהמכרז, רק בשל העובדה שהן אינן פעילות בסקטור הציבורי, סותרות את תכלית ההצלחה והמצוינות שהמכרז נועד לקדם.
3. תנאי הסף יוצר מצב אנומלי ובלתי רצוי. כך לדוגמא, מציע המלווה ומכין 15,000 תלמידים בשנה מכל רחבי הארץ לבחינות הבגרות באופן פרטי (ובהצלחה עצומה) מנוע מלהתמודד במכרז; בשעה שמציע שמכין 1,000 תלמידים בשנה בלבד, כספק שירותים חיצוני לארבעה בתי ספר בלבד, רשאי להתמודד בו. מצב זה מונע שלא בצדק מתלמידי ישראל את ההזדמנות לקבל שירות ממציע בעל ניסיון רחב, איכותי ובעל שיעורי הצלחה גבוהים, אך ורק מן הטעם שהוא פעל עד היום בשוק הפרטי ולא בשוק המוסדי.
אודה לוועדת המכרזים הנכבדה אם תשקול מחדש תנאי סף זה ותחליט על השמטתו מתנאי המכרז.

2. פרק 15 וחוברת ההצעה – עיון בפרק 15 של המכרז מעלה כי חלקים משמעותיים מציון האיכות שיוענק להצעה מבוססים על חוות דעת של לקוחות המציע. בהקשר זה מתבקשת הבהרה כי "לקוח" יכול להיות גם לקוח מהמגזר הפרטי, ולא מהמגזר הציבורי בלבד. בדומה, עיון בחוברת ההצעה מעלה כי החוברת מכוונת ללקוחות מוסדיים בלבד של המציעים, עובדה הפוגעת פעם נוספת (ולא בצדק) במציעים שפעילותם מבוססת על המגזר הפרטי.
3. בקשה להוספת אמת מידה המתייחסת לאיכות הניסיון של המציע :
עיון במכרז מעלה כי הן תנאי הסף והן אמות המידה במכרז אינן מתייחסות לאיכות הנסיון שצבר המציע בעבר אלא רק לכמות הנסיון שהוא צבר. כך, יתכן מציע שצבר נסיון רב במסגרת מכרזים שבהם הוא זכה בעבר, אך הוא לא הוכיח רמה גבוהה, וספק אם הוא מסוגל לקיים את מטרות התכנית ("הצלחה של לפחות 70% מהתלמידים שלמדו במסגרת התכנית ונבחנו בבחינות הבגרות במקצועות שלמדו") על פי נוסח המכרז כעת, כישלון מתמשך מעין זה לא יבוא לידי ביטוי במכרז. כך גם לא תובא לידי ביטוי יכולת גבוהה ומוכחת בהכנת תלמידים לבגרות, וזאת בניגוד לתכליתו של המכרז.
	סעיף זה יישאר ללא שינוי



	9. 
	2.6 למכרז
	6
	סעיף 2.6 לתנאי המכרז קובע את התנאים אשר בהתקיימם יוכל המציע לייחס עצמו ניסיון ו/או מחזור כספי ו/או כל פרט אחר של גוף אשר אינו המציע עצמו (להלן: "הגוף האחר"), לצורך עמידת המציע בתנאי הסף הקבועים בסעיף 2.4 לתנאי המכרז. 

ביום 1.12.2017 הועברה כלל הפעילות של חברת מודיק בע"מ(*) ח.פ. 551-111201-3("החברה המוכרת") לרבות עובדיה, סניפיה, לקוחותיה, פעילות הארגון וההוראה/למידה למבחני הבגרות ופעילות קורסי ההכנה למבחנים הפסיכומטריים ("הפעילות הנמכרת") לחברת קידום ידע והשכלה בע"מ ח.פ. 51-573407-7 ("המציעה"), בהתאם להסכם שנחתם בין החברה המוכרת למציעה ביום 18.9.17 (**), באופן שפעילות החברה המוכרת במלואה הוטמעה לתוך המציעה.  

החל ממועד העברת הפעילות לידי המציעה (1.12.18) החברה המוכרת איננה פעילה עוד בתחומי הפעילות הנמכרת.

בחברה המוכרת התקיימו, טרם מכירת הפעילות הנמכרת למציעה, הידע ו/או הנסיון ו/או המחזור הכספי הנדרשים על פי סעיף 2.4 לתנאי המכרז.  

על מנת שהמציעה תוכל להגיש הצעה במסגרת המכרז שבנדון נבקשכם איפה להבהיר, כי הנסיבות המתוארות לעיל ייחשבו כחריג מותר לכלל הקבוע בסעיף 2.6 לתנאי המכרז, בנוסף לחריג "מיזוג" המצויין בסייפא לסעיף 2.6 הנ"ל. היינו, שבנסיבות בהן מציע רכש את מלא הפעילות של גוף אחר והגוף האחר חדל לחלוטין מכל הפעילות הנמכרת, יוכל המציע לייחס לעצמו את הניסיון ו/או המחזור הכספי ו/או כל פרט אחר של הגוף האחר לצורך עמידת המציע בתנאי הסף הקבועים בסעיף 2.4 לתנאי המכרז. 

לחילופין, ובמקרה שתוגש הצעה משותפת למציעה ולחברה המוכרת בהתאם לסעיף 2.5.1 לתנאי המכרז ("ההצעה המשותפת"), נבקשכם להבהיר כי לצורך עמידת ההצעה המשותפת בתנאי סעיף 2.4.7 לתנאי המכרז,  יוכר המחזור הכספי של החברה המוכרת בלבד, טרם מכירת הפעילות למציעה, היינו מחזור כספי של החברה המוכרת בלבד של 12,000,000 ₪ לשנה, לא כולל מע"מ, בכל אחת מ- 3 השנים (2015-2017).

* לשעבר קבוצת קידום בע"מ (שם החברה שונה ביום 19.12.2017)

** רכישת הפעילות על ידי המציעה נעשתה בשרשור באמצעות חברת אילת השקעות 2934 בע"מ המחזיקה ב – 100% בחברת אילת ידע והשכלה בע"מ אשר מחזיקה ב- 100% במציעה.
	ראו לעיל סעיף 1 (י"א)

	10. 
	3
	10
	התארגנות הקבלן נדרשת ע"פ לוחות הזמנים ביוני, לא הגיוני בהינתן שהגשת הצעת המכרז ב- 10/7. האם אפשר לקבל לו"ז מעודכן?
	התארגנות הקבלן תהייה במהלך חודש אוגוסט

	11. 
	3. ה'+ ו'
	10
	האם נדרש תשלום לרכזים/ מורים על השתתפות בהדרכה/ סדנאות בנוסף לשעות ההוראה ושעות הריכוז שלהם?
	כאמור בסעיף 4.6.9 (ח) - על הקבלן לקחת בחשבון כי יידרש לשלם לכל המשתתפים בהדרכה בשל השתתפותם וזאת על פי כל דין.

	12. 
	4
	10
	הכנת מיפוי ות"ע ע"י הקבלן באוגוסט ספטמבר, לא הגיוני אם הודעת זכיה תהיה ככל הנראה באוגוסט. בתי הספר לא עובדים באוגוסט ובספטמבר חודש מלא של חגים. האם אפשר לקבל לו"ז מעודכן?
	התארגנות הקבלן תהיה בחודש אוגוסט, מיפוי ותכנית עבודה של בתי הספר יהין במהלך חודש ספטמבר.

	13. 
	4
	11
	הכנת מיפוי ותכנית עבודה- האם קיים קריטריון לתלמידים להשתתפות בתכנית? מהו?
	מאפייני התלמידים ייקבעו ממועד למועד ע"י המשרד. התלמידים לומדים בחט"ע לקראת בחינות בגרות.

	14. 
	4.2.5
	8
	האם הלימודים יכולים להיערך גם בחופשות בתי הספר? האם הלימודים יכולים להתקיים גם בימי שישי?
	הלימודים יכולים להיערך גם בחופשות בתי הספר.
 הלימודים יכולים להתקיים בימי שישי במידה ולקבוצת התלמידים אין לימודים ע"פ המערכת הקבועה ביום שישי.

	15. 
	4.2.6 ו-4.6(א)(3)
	4 ו-10
	במסמכי המכרז מצוין מספר התלמידים המקסימלי בקבוצה, אך אין התייחסות למספר המינימלי.

כמו כן אין התייחסות לקבוצות שמצטמצמות במהלך התכנית.

האם קיים מספר מינימלי לפתיחת קבוצה? – לתשומת לבכם בסעיף 4.6.(א)(3) נכתב כי המשרד יהיה רשאי להקטין את מספר התלמידים בקבוצה, וזאת לכאורה בניגוד להנחיה כי מספר התלמידים בקבוצה לא יעלה על 10 – היינו נקבע סף מקסימום ולא מינימום.

מה דינן של קבוצות המצטמצמות אל מתחת למספר המינימלי?    
	קבוצה תיפתח רק עם 10 תלמידים. במקרים חריגים בלבד ובאישור האגף תאושר פתיחת קבוצה עם מספר קטן יותר של תלמידים.


	16. 
	4.2.7
	8
	האם תלמיד יכול ללמוד/להשתתף ביותר מקבוצת לימוד אחת ?
	תלמיד יכול  להשתתף בלא יותר משתי קבוצות במועד אחד.

	17. 
	4.6
	10
	לצורך תמחור מיטבי של הצעת המחיר, נודה לוועדת המכרזים על קבלת המידע הבא, שמצד אחד הוא חיוני לצורך תמחור מושכל של הצעת המחיר ומצד שני אין כל סיבה למנוע את פרסומו ברבים:

1. תחת שלב 3 ("התארגנות הקבלן") מצוין: "גיוס והכנת צוות מורים חיצוני לצוות המורים מטעם ביה"ס. הצוות החיצוני יכלול אך ורק מורים כמוגדר בפרק 5. המשרד יאשר את היקף הצוות החיצוני עפ"י תנאי המקום ועפ"י שיקול דעתו"; לעניין זה, כמה מורים חיצוניים הועסקו בפרויקט בשנים האחרונות? 
	מדובר במספר בודד של מורים. רוב המורים הינם מורי בית הספר.

	18. 
	4.6 (סעיף 3)
	10
	הכשרת מנהלים ורכזי תכנית – רכזים ומנהלים שהשתלמו בשנים קודמות מחויבים להשתלם שוב? 
	כן

	19. 
	4.6 (סעיף 6)
	11
	האם שעות ההכשרה של המורים נמנות במניין שעות ההוראה לקבוצה או שהן נוספות ל50 שעות ההוראה? 

	שעות ההכשרה הן נוספות לשעות הניתנות לכל קבוצה.

	20. 
	4.6 (סעיף 9)
	12
	1. קיום הדרכות – האם מורים שהשתלמו בשנים קודמות מחויבים להשתלם שוב?
2. מה דינם ו/או איזה פתרון מוצע למורים בבתי ספר שהצטרפו לאחר קיום ההדרכות? 

	1. כן.
2. ההצטרפות של בתי הספר תהיה  במועד אחד שיקבע על ידי האגף ובהתאם תתבצע הדרכת המורים.

	21. 
	4.6 כללי
	
	לא מצויין בלוח הזמנים כל תהליך לאישור תלמידים לתכנית. אנא הבהרתכם.
	ראו סעיף 4.6.6(א)(1) - קריטריונים להשתתפות תלמידים בתוכנית  

	22. 
	4.6 סעיף 10
	13
	ס"ק ג' – מהי מערכת הדיווח הממוחשבת? האם קיימת מערכת כזאת לשימוש הקבלן או שמא נדרש פיתוח מערכת? האם תתאפשר גישה להקלדת הנתונים בתוככי בי"ס? האם נדרשת הדרכה ע"ג המערכת? אם כן, מי משלם בגינה וכמה שעות הדרכה נדרש? האם לקבלן יש גישה למערכת על מנת לבצע בקרה ו/או אישור על הנתונים לפני העברתם למשרד החינוך?
	מערכת מידע המשרד לא יעביר לקבלן מערכת מידע לניהול הפעילות במסגרת מכרז זה. על הקבלן להפעיל מערכת על חשבונו כאמור בסעיף 11. הקבלן נדרש להדריך את עובדיו בהפעלת המערכת. 

	23. 
	4.6 סעיף 11
	13
	האם מערכת אינטראקטיבית כזאת לשימוש הקבלן או שמא נדרש פיתוח מערכת? מהי כמות הרישיונות הנדרשת למשרד החינוך? האם יש עלות רישוי לקבלן? מהי כמות השינויים והתוספות שיידרשו?

נבקש שכל שינוי ו/או תוספת ישולמו לקבלן בנפרד. לא ייתכן להשית על הקבלן סעיף אשר עלותו אינה ידועה ואינה תחומה בסכום כלשהו לתמחור.
	ראו תשובה לשאלה 21.

	24. 
	4.6 סעיף 3
	10
	1. ס"ק ב' – כיצד הקבלן אחראי לקבלת רשימת המורים? הם לא עובדיו ו/או כפופים אליו. האם לקבלן יש אפשרות להחליף מורים המופיעים ברשימה במורים אחרים?
2. ס"ק ג' – האם קיימת תקינה ו/או כמות מורים נדרשת לכל פעילות? מדוע אישור המורים ו/או היקף העסקתם הוא ע"ח המשרד ולא הקבלן המפעיל?
3. ס"ק ה' – האם המשרד משלם לקבלן בגין שעות ההדרכה הללו?
4. ס"ק יא' – מהי כמות הנוכחים במפגש? האם הקבלן נושא בעלות שכירות האתר? אילו אמצעים נדרשים במפגש?
	1. המורים הם מורי בית הספר הנבחרים ע"י מנהלי בתי הספר.
2. נדרש מורה לכל קבוצת לימוד.
3. ראו תשובה לשאלה 10.
4.  ראו סעיף 4.6.9(א) בטבלה -  על הקבלן לארגן ולבצע את סדנאות ההדרכה.
5. קבוצה מונה 25-30 איש .

	25. 
	4.6 סעיף 4
	11
	לא ברור מדוע אחריות הקבלן והגורם המבצע הוא הקבלן כאשר כלל הפעילות היא של בי"ס.
	הקבלן מפעיל את התכנית ומדריך את צוות המורים ע"פ תפיסה פדגוגית של עבודה בקבוצה קטנה בהתאם להנחיות האגף העל יסודי.

	26. 
	4.6 סעיף 6
	11
	האם משך הלימוד בשעות לכל קבוצה ההתחלתי הוא 50 שעות ולפיכך נדרש מראש להגדיל ו/או להקטין אותו, האם ההודעה לגבי משך שעות הקורס תתקבל מראש?
	בתחילת כל מועד האגף העל יסודי יקבע מה תהיה כמות שעות הלימוד בקבוצה.

	27. 
	4.6.1
	10
	האגף יקבע את הנושאים" - למה הכוונה לאור זה שבסעיף הבא כתוב שביה"ס יקבע את מקצועות הלימוד 
	הדגשים של המשרד יבואו לידי ביטוי בבחירת המקצועות ע"י בית הספר.

	28. 
	4.6.1
	10
	נבקש לקבל את רשימת בתי הספר המשתתפים בתכנית והפיזור הגיאוגרפי , או לכל הפחות את מס' בתי הספר לפי  ישוב. 
	רשימת בתי הספר משתנה משנה לשנה ולעיתים ממועד למועד, ולכן הנתון של השנה החולפת אינו רלוונטי.


	29. 
	4.6.1
	10
	מאפייני התלמידים הרשאים להשתתף בתכנית - נבקש לקבל מה הם הקריטריונים המתוכננים, או לחילופין לקבל את המאפיינים שנקבעו לגבי השנה החולפת
	מאפייני התלמידים ייקבעו ממועד למועד ע"י המשרד. התלמידים לומדים בחט"ע לקראת בחינות בגרות.

	30. 
	4.6.2
	14
	הערכה מעצבת- מה היא כוללת? מי מוביל אותה?
	הערכה מעצבת כוללת בדיקת מצבו של כל תלמיד במהלך הקורס ע"פ תכנית העבודה האישית שלו.
המנחה המלווה מוביל אותה מול בתי הספר בהנחיית הרכז הפדגוגי של התכנית כפי שצויין במכרז. ולעבוד בהתאם להנחיות האגף לחינוך על יסוד.

	31. 
	4.6.2
	14
	מהו משך ההערכה? מי נושא בעלות ההערכה? האם נדרש לקיים אותה באתרים מסוימים או בשטח בי"ס? מי אחראי לתיאום?
	ההערכה תעשה בבתי הספר ע"י המנחים המלווים.

	32. 
	4.6.4
	11
	"בהתאם לקריטריונים שקבע האגף" - נבקש לקבל מה הם הקריטריונים המתוכננים, או לחילופין לקבל את הקריטריונים שנקבעו לגבי השנה החולפת
	מאפייני התלמידים ייקבעו ממועד למועד ע"י המשרד. התלמידים לומדים בחט"ע לקראת בחינות בגרות.

	33. 
	4.6.6 א'(1)
	11
	האם התוכנית מיועדת גם לתלמידי כיתות י'  ?

	במידה והתלמידים ניגשים לבגרות והמשרד יחליט לאפשר גם לתלמידי י' להשתתף בתכנית.
כמו כן, כאמור בסעיף 4.2.7 האגף עפ"י שיקול דעתו הבלעדי רשאי לפתוח קבוצות לימוד לתלמידים גם בשנה שהם אינם ניגשים לבגרות, במקרים מיוחדים ולצורך צמצום פערים.  

	34. 
	4.6.8 א'
	12
	1. להבנתנו הגוף המפעיל הוא הגוף המעסיק את המורים והרכזים ולא הבעלות/רשת החינוך בה הוא מועסק כמורה בשנת הלימודים. כלומר, האם ניתן לשלם למורה באמצעות בעלות אחרת, אשר הינו מועסק על ידו ביום יום? 

2. האם בעלות יכולה לקיים פעילות בבית ספר בבעלותה?
	1. על הקבלן לשלם באופן ישיר למורים. 
2. כן

	35. 
	4.6.9
	12
	מהו התעריף המשולם למורה על השתתפות בהדרכות ? 


	ראו תשובה לשאלה 10.

	36. 
	4.6.9
	13
	על הקבלן...לשלם לכל המשתתפים בהדרכה..." - מהם הנוהלים הנהוגים לגבי תשלום על השתתפות בהדרכה? מהו תעריף התשלום להשתתפות למורה האם זהה לתעריף תשלום עבור שעת הוראה ?

	כאמור במכרז על הקבלן לקחת בחשבון כי יידרש לשלם לכל המשתתפים בהדרכה בשל השתתפותם וזאת על פי כל דין.


	37. 
	4.6.10
	13
	"תחילת הלימודים אחרי סוכות" - על פי לוח השנה יהיה באוקטובר, לעומת זאת "לאחר סיום בחינות הבגרות למועד חורף" , על פי לוח בחינות תשע"ט הוא 10.2 - אנא הבהירו את הסתירה
	התכנית מתחילה פעמיים במהלך השנה. בפעם הראשונה לאחר חופשת סוכות לקראת מועד חורף ומסתיימת לאחר בחינת הבגרות האחרונה במועד זה , ובפעם השנייה לקראת  בחינות הבגרות במועד קיץ בתחילת חודש פברואר לערך.

	38. 
	4.6.11
	13
	1. מהי רמת ההרשאות הנדרשת?
2. היכן יש לאחסן את מערכת המידע?
3. האם יתכנו שינויים בפרויקט אשר ידרשו פיתוח כולל חדש של מערכת מידי שנה?
	1. הרשאת צפייה- לאגף העל יסודי,  הרשאת- מילוי נתונים לבתי הספר, רכז בית ספרי
2. מערכת המידע תאוחסן אצל הקבלן בכפוף לפרק 10 במכרז- הדרישות לאבטחת מידע על כל סעיפיו.
3. יידרשו פיתוחים ע"פ דרישת האגף ומדיניות המשרד

	39. 
	4.9.1
	15
	ס"ק ה' – מהו המספר הקובע של התלמידים? כיצד הוא נקבע?
	המספר הקובע הוא מספר התלמידים הלומדים בתכנית חודש לאחר תחילתה.

	40. 
	4.9.1  ז'
	15
	האם יש סכום מקסימום לתשלום המאלוס בגין מספר התלמידים שניגשו לבגרות?
	לא

	41. 
	4.9.1(ב) ו-4.9.2(ב)
	15
	נקבע כי המספר הקובע לצורך חישוב הניגשים לבחינות יבדק חודש אחד לאחר תחילת התכנית. התכנית מופעלת במאות בתי ספר ובכל אחד מהם מועד תחילת התכנית שונה. בנוסף, בכל שנה יש שלושה מועדי בחינות.

נבקשכם לאשר כי מועד תחילת התכנית ייקבע לגבי כל בית ספר בנפרד ובהתייחס לכל מועד בחינה בנפרד, היינו שבכל אחד מבתי הספר המספר הקובע ייבדק שלוש פעמים בשנה, ובהתאם חישוב הניגשים לבחינות, יתבצע לגבי כל אחד ממועדי הבחינות.
	מועד תחילת התכנית ייקבע ע"י האגף והוא התאריך הקובע לכל בתי הספר. 

התאריך ייקבע לכל מועד בנפרד.

לא יהיה מועד נפרד לכל בית ספר.

	42. 
	4.9.1+ 4.9.2
	15-16
	כל כמה זמן נבדקים יעדי % הניגשים לבגרות/ תלמידים שקיבלו ציון חיובי?
	הנתונים ייבדקו לאחר כל  מועד בחינה.

	43. 
	4.9.1+ 4.9.2
	15-16
	מה ההתייחסות לגבי ירידה בניגשים/ עוברים בגרות הנובעת מאירועים שלא בשליטת הקבלן כגון שביתות/ מצב בטחוני וכדומה?
	ראו תשובה לשאלה 2

	44. 
	4.9.2 ז'
	15
	האם יש סכום מקסימום לתשלום המאלוס בגין מספר התלמידים שקיבלו ציון חיובי?

	לא

	45. 
	4.10 

(ולמעשה כל פרק 4 בכללותו, וכן המכרז כולו)
	17
	לצורך תמחור מיטבי של הצעת המחיר, נודה לוועדת המכרזים על קבלת המידע הבא, שמצד אחד הוא חיוני לצורך תמחור מושכל של הצעת המחיר ומצד שני אין כל סיבה למנוע את פרסומו ברבים:

1. מה היה היקף הפעילות של הפרויקט בשנים האחרונות?
2. מה הייתה ההתפלגות של התלמידים בין מקצועות הבגרות שנלמדו במסגרת הפרויקט בשנים האחרונות? קרי, מה אחוז התלמידים שניגש לכל אחד מהמקצועות המפורטים בסעיף 2.4.5(א) למכרז מבין כלל התלמידים שהשתתפו בפרויקט?
	הצפי של הפעילות יהיה כמפורט בסעיף 4.10 

	46. 
	4.10.1
	16
	מבקשים לקבל את רשימת היישובים ובתי הספר בהם פועלת התכנית כיום
	רשימת בתי הספר משתנה משנה לשנה ולעיתים ממועד למועד באותה שנה, ועל כן אין הנתון של השנה החולפת רלוונטי.

	47. 
	5.5
	17
	מבוקש להוסיף בסיפא: "זאת למעט בנסיבות אשר אינן בשליטתו של הקבלן (כגון התפטרות חבר צוות)"
	סעיף זה יישאר ללא שינוי



	48. 
	5.7.2 ה'
	22
	מורים בתכנית- מבקשים לדעת כמה מורים מועסקים כיום בתכנית
	במועד חורף כ- 480 מורים

במועד קיץ- כ- 2450 מורים

	49. 
	5.17.1
	19
	מי אחראי על הקשר עם האגף לחינוך על יסודי – מנהל התוכנית או הרכז הפדגוגי? 
	גם מנהל התכנית וגם הרכז הפדגוגי יהיו בקשר שוטף וישיר עם האגף העל יסודי.

	50. 
	5.17.1
	20
	מצוין כי "מנהל התוכנית מחויב לפעול בהיקף של לפחות 180 שעות בממוצע לחודש ולפחות 2,100 שעות בשנה בכל היקף פעילות של בתי ספר במסגרת תוכנית זו"; האם הכוונה היא כי אין באפשרותו של מנהל התכנית להיעזר בצוות מקצועי מסייע מטעמו לצורך ביצוע המטלות? (כלומר, האם עליו לבצע כל המטלות באופן אישי בלבד?). 
	על מנהל התכנית לפעול בהיקף השעות שצויין במכרז ולבצע את כל הפעולות שצויינו בהגדרת תפקידו

	51. 
	5.17.2
	20
	האם הדרישה היא הגשת מבחני בגרות בכל אחת מ-5 השנים האחרונות?
	הדרישה שונתה כדלקמן:

"(א) הגיש למבחני בגרות בעבר לפחות ב- 5 שנים ב- 8 שנים האחרונות". סעיף זה תוקן גם במחוון.

	52. 
	5.17.2 א'
	21
	מצוין כי "הרכז הפדגוגי מחויב לפעול בהיקף של לפחות 180 שעות בממוצע לחודש ולפחות 2,100 שעות בשנה בכל היקף פעילות של בתי ספר במסגרת תוכנית זו"; האם הכוונה היא כי אין באפשרותו של מנהל התכנית להיעזר בצוות מקצועי מסייע מטעמו לצורך ביצוע מטלות? (כלומר, האם עליו לבצע כל המטלות באופן אישי בלבד?).

	על הרכז הפדגוגי לפעול בהיקף השעות שצויין במכרז ולבצע את כל הפעולות שצויינו בהגדרת תפקידו.

	53. 
	5.17.2 ב'
	20
	מנחה מלווה- כמה שבועות לימודים בפועל מתקיימים בשנה?
	על המנחה המלווה לבצע את כל הפעולות הנדרשות כפי שמופיעות במכרז בכל מועד הבחנות ולעבוד בהתאם להנחיות האגף לחינוך על יסוד.

	54. 
	5.17.2 ג
	21
	הרכז יועסק על בסיס של 1.5 שעות לקבוצה" - האם הכוונה ל1.5 שעות שבועיות?
	לא, סה"כ 1.5 שעות לפעילות כל הקבוצה. 

	55. 
	5.17.2 ג
	21
	הרכז יועסק על בסיס של 1.5 שעות לקבוצה.....למועד שלם מיום תחילת פעילות הקבוצה עד לאחר בחינת הבגרות"  - במידה וההקצאה השעתית היא שבועית, נבקש לדעת כמה שבועות פועלת קבוצה, או לפחות ממוצע של מספר שבועות פעילות.
	ראו תשובה לשאלה 54.

	56. 
	5.17.2 ג'
	21
	רכז בית ספרי- לא ברורים היקפי ההעסקה, נבקש הבהרה
	הרכז יועסק על בסיס 1.5 שעה לכל מועד שלם על כל קבוצה המופעלת בבית הספר מתחילת פעילות קבוצה ועד מועד בחינת הבגרות

	57. 
	5.17.2 ד'
	21
	מנחה מקצועי בתחום הדעת- מה ההיקפי העבודה השבועיים/ שנתיים המשוערים בהפעלת סעיף זה?
	על המנחה המקצועי לבצע את כל הפעולות הנדרשות כפי שמופיעות במכרז. ולעבוד בהתאם להנחיות האגף לחינוך על יסוד.

	58. 
	5.17.2 ה
	19
	1. האם בכל מועד יש לגייס אלפי מורים מחדש?
2. מיהו המעסיק של אלפי המורים/הרכזים המתוכננים להיקלט בתוכנית מידי מועד (חורף/קיץ) ?

	1. כן
2. הקבלן

	59. 
	5.17.2.ב
	20
	העסקת מנחה מלווה - הקצאה של ש"ש ליווי לבית ספר ותיק ו1.5 ש"ש לבית ספר חדש - מה המשמעות מבחינת העסקה? האם העסקת המנחה היא על פי  מפתח זה בלבד? כלומר בשעה-שעה וחצי שבועית לבית ספר   כלולה ההדרכה, בניית תכנית העבודה וכו' או שעל הקבלן להוסיף למנחה שעות עבודה נוספות? במידה וכן - מה המפתח המצופה של שעות מעטפת לשעת הדרכה בפועל?  
	פעולות המנחה המלווה מפורטות במכרז ללא שינוי.

	60. 
	5.17.2.ב
	20
	הקצאת שעה שבועית לשעות מנחה מלווה - האם מדובר בשבוע לימודים לאורך  כל השנה (40 שבועות) כלומר משרה שנתית, או רק בזמן פעילות הקבוצה כפי שמפורט לגבי רכז בית ספרי.
	בזמן פעילות הקבוצה

	61. 
	5.17.3
	22
	עובדי מינהל - התכנית דורשת התארגנות לוגיסטית לא קטנה. נבקש כי המשרד יגדיר את מצבת העובדים המינימלית הדרושה, או לחילופין, יגדיר את המצבת הראויה, לדעתו , לתכנית בהיקף כזה.


	על הקבלן להפעיל עובדי מנהל בהתאם לפעולות הנדרשות במכרז.

	62. 
	5.17.4 ו-

 3.12.8
	ע' 22

ע' 88
	קיימת אי התאמה לגבי דרישת הניסין של הממונה על אבטחת מידע.

בסעיף 5.17.4 בע' 22 נקבע כי נדרש ניסיון של 3 שנים, בעוד שבסעיף 3.12.8 נקבע כי נדרש ניסיון של 5 שנים.

אנא הבהירו.
	לממונה אבטחת מידע נדרש ניסיון של 5 שנים.

	63. 
	5.19
	23
	האם קיימת מערכת ממוחשבת שאותה נדרש הקבלן המבצע להפעיל או ניתן לקבל מהזכיין הקודם? 
אם כן: 

מה הטכנולוגיה  עליה מבוססת המערכת ? 

האם התחזוקה מבוצעת ע"י הקבלן המבצע לאחר מסירתה ?  

אם לא:

האם ניתן לקבל צילומי מסך של המערכת הקיימת היום או איפיון של המערכת הנדרשת 
	ראו תשובה לשאלה 21

	64. 
	6
	10
	גיבוש קבוצות לימוד בביצוע הקבלן באוגוסט ספטמבר, לא הגיוני אם הודעת זכיה תהיה ככל הנראה באוגוסט. בתי הספר לא עובדים באוגוסט ובספטמבר חודש מלא של חגים. האם אפשר לקבל לו"ז מעודכן?


	גיבוש קבוצות לימוד יערך במהלך חודש ספטמבר.

	65. 
	6
	24
	מבוקש לבטל דרישה זו לפיצוי מוסכם משום שאינה מידתית – בידי המשרד ערבות בנקאית ובנוסף סעדים על פי דין. לחילופין מבקש להוסיף כי "בטרם יושת הפיצוי המוסכם תינתן לקבלן זכות טיעון ושימוע בפני נציגי המשרד ו/או הזדמנות לתיקון ההפרה שבגינה מבוקש להטיל את הפיצוי ככל וניתן."
	סעיף זה יישאר ללא שינוי



	66. 
	6.2
	24
	אנא הבהרתכם לסעיף 7
	במידה והמורים לא ינצלו את כל השעות שיינתנו בכל קורס
הקבלן ישלם 200 שח על כל שעה שלא נוצלה.

	67. 
	7
	11
	בניית תכנית עבודה בית ספרית בסיוע הקבלן באוגוסט ספטמבר, לא הגיוני אם הודעת זכיה תהיה ככל הנראה באוגוסט. בתי הספר לא עובדים באוגוסט ובספטמבר חודש מלא של חגים. האם אפשר לקבל לו"ז מעודכן?
	בניית תכנית עבודה בית ספרית תערך במהלך חודש ספטמבר.

	68. 
	7
	25
	על הקבלן החדש לארגן..... כאשר כל עובד יפעל מול העובד הקיים במשך שבועיים שלמים" - האם הקבלן החדש יתוגמל וישולם על שבועיים אלה, או שהן על חשבונו.


	כאמור בסעיף 7 - הקבלן החדש (המקבל) לא יקבל תמורה כלשהי בגין החפיפה

	69. 
	7
	25
	לכאורה קיימת סתירה בין סעיף 7(6) לבין הפסקה הרביעית בסעיף 7.

סעיף 7(6) קובע כי ההתקשרות תחל במועד תחילת החפיפה עם הקבלן הנוכחי (המוסר).

הפסקה הרביעית בסעיף 7 קובעת כי במועד חתימת ההסכם הקבלן אמור להפעיל את התכנית כולה. 

הקבלן יכול להיות מוכן להפעלת התכנית רק לאחר חפיפה, ולכן אם דורשים שבמועד חתימת ההסכם הקבלן יהיה כבר מוכן, ההסכם חייב להחתם לאחר סיום החפיפה. דא עקא סעיף 7(6) קובע כי ההתקשרות תחל במועד תחילת החפיפה, היינו במועד שבו הקבלן עוד לא השלים הכנותיו להפעלת התכנית. לכן שתי ההוראות סותרות זו לזו.

אנא הבהירו הסתירה.  
	סעיף זה יישאר ללא שינוי



	70. 
	7(7)
	25
	מבוקש למחוק סעיף זה. מדובר בהוראה המתייחסת לקבלן הנוכחי אשר מוסר את הפעילות ואינה רלוונטית להתקשרות זו בין המשרד לבין הקבלן הזוכה.
	סעיף זה יישאר ללא שינוי



	71. 
	8.4
	26
	שורה 3 – לאחר המילים "שיחוייב לשלם" מבוקש להוסיף "בפסק דין שביצועו לא עוכב"

מבוקש להוסיף בסיפא: " המשרד יודיע לקבלן אודות כל תביעה שיקבל מתובע כלשהו וייתן לקבלן הזדמנות להתגונן. המשרד לא יתפשר בהליך כאמור ללא הסכמת הקבלן, זאת כתנאי לשיפוי כאמור"
	סעיף זה יישאר ללא שינוי



	72. 
	9 
	12
	האם נדרש תשלום לרכזים/ מורים על השתתפות בהדרכה/ סדנאות בנוסף לשעות ההוראה ושעות הריכוז שלהם?
	כן

	73. 
	9.2


	27


	מבוקש להוסיף בסיפא: "מובהר כי בגדר ידיעה/מידע לא ייכלל מידע שהינו נחלת הכלל ו/או מידע שהיה בידי הקבלן עובר לתחילת התקשרות זו שלא עקב הפרת חובת הסודיות ו/או מידע גילויו נדרש בצו של רשות מוסמכת ועל פי דין."
	סעיף זה יישאר ללא שינוי



	74. 
	9.8
	102
	האם ניתן להעביר ערבות מבנק באנגליה.
	לא

	75. 
	10.8
	28
	נבקש לקבל את רשימת הספקים המאושרת ע"י המשרד לאישור מומחה אבטחת מידע
	סעיף זה מתייחס לתהליך לאחר הזכייה, בו הקבלן יבקש את אישור צוות אבטחת המידע במשרד החינוך .

היחידה תקשר בין הזכיין לבין צוות אבטחת המידע.

	76. 
	11.1+ 12.1
	30 + 68
	שורה 1 – מבוקש למחוק את המילים "באחריות מלאה ומוחלטת"

שורה 1 – מבוקש למחוק את המילה "כל" וכן את המילה " לכל".


	סעיף זה יישאר ללא שינוי



	77. 
	11.2 + 12.2
	30+12.2
	שורה 2 – לאחר המילה "בפרויקט" מבוקש להוסיף "פטור כאמור לא יחול במידה והתביעה הוגשה כתוצאה ממעשה ו/או מחדל של המדינה ו/או עובדיה ו/או מנהליה ו/או מי מטעמה"

שורה 2 – לאחר המילים "שתחויב בו" מבוקש להוסיף "בפסק דין שביצועו לא עוכב"

מבוקש להוסיף בסיפא: " המדינה תודיע לקבלן אודות כל תביעה שתקבל מתובע כלשהו ותיתן לקבלן הזדמנות להתגונן. המדינה לא תתפשר בהליך כאמור ללא הסכמת הקבלן, זאת כתנאי לשיפוי כאמור"
	סעיף זה יישאר ללא שינוי



	78. 
	11.3 + 12.3
	30 +68
	שורה 1 – לאחר המילים "על פי" מבוקש למחוק את המילה "כל" 

בסיפא מבוקש להוסיף " ובחבד שחובת התשלום של הקבלן נקבעה בפסק דין שביצועו לא עוכב"
	סעיף זה יישאר ללא שינוי



	79. 
	11.4 + 12.4
	30 + 68
	שורה 3 – לאחר המילים "יקבע כדין" מבוקש להוסיף "בפסק דין שביצועו לא עוכב"

מבוקש להוסיף סעיף 11.4.4: "המדינה תודיע לקבלן אודות כל תביעה שתקבל מתובע כאמור ותיתן לקבלן הזדמנות להתגונן. המדינה לא תתפשר בהליך כאמור ללא הסכמת הקבלן, זאת כתנאי לשיפוי כאמור".
	סעיף זה יישאר ללא שינוי



	80. 
	11.6 +12.6
	30 +68
	שורה 1 – לאחר המילים  "את האחריות" מבוקש להוסיף "על פי דין"

שורה 1 – מבוקש למחוק את המילה "כל"

שורה 2 מבוקש למחוק את המילה " לכל" שורה 3 – מבוקש להוסיף בתחילת השורה "ואשר נגרמו"

שורה 5 – לאחר המילים "חויבה המדינה" מבוקש להוסיף "בפסק דין שביצועו לא עוכב"

מבוקש להוסיף בסיפא: "המדינה תודיע לקבלן אודות כל תביעה שתקבל מתובע כלשהו ותיתן לקבלן הזדמנות להתגונן. המדינה לא תתפשר בהליך כאמור ללא הסכמת הקבלן, זאת כתנאי לשיפוי כאמור"
	סעיף זה יישאר ללא שינוי



	81. 
	13.2.1
	33
	מדוע לא ניתן להגיש דו"ח ביצוע בכל חודש ולקבל בגינו תשלום? האם הכוונה שדו"חות ביצוע ניתן לשלוח רק במועדים המופיעים לעיל, לאחר מכן לחכות לאישור משרד החינוך ורק אזי להפיק חשבונית לתשלום?

	סעיף זה יישאר ללא שינוי



	82. 
	13.2.1- 13.2.3
	33-34
	1. בסעיף 13.2.1, נקבעו חמישה מועדי דיווח והתחשבנות לאורך השנה (נובמבר, פברואר, אפריל, יוני, אוגוסט).
2. בהתאם לסעיפים 13.2.2 ו-13.2.3, במסגרת תשלומי הביניים (בעקבות דיווחים מחודשים נובמבר, פברואר אפריל ויוני) לא ישולם לקבלן רכיב הפעלת הקבוצות, ורכיב זה ישולם במסגרת התחשבנות סופית (בעקבות דיווח אוגוסט).
3. יוצא, שבמקרה הטוב, הקבלן יקבל תמורה עבור הפעלת הקבוצות למעלה משנה לאחר שהחל בהפעלתן, זאת בניגוד לרכיב שעות ההוראה שניתנו בפועל, אשר ישולם בתשלומי הביניים בעקבות כל דיווח.
4. ודוק, עלות הפעלת הקבוצות מהווה חלק משמעותי מהפרויקט, ועל-פני הדברים, אין סיבה מדוע הקבלן ייאלץ לשאת בעלויות אלה במשך שנה שלמה, מבלי לקבל כל תמורה.
5. לא רק שמנגנון זה אינו מובן, אלא שהוא אינו עולה בקנה אחד עם חוק מוסר תשלומים לספקים, תשע"ז-2017.
6. נבקש לתקן את סעיף 13.2.2, כך שיקבע ששני הרכיבים ישולמו במסגרת תשלומי הביניים בהתאם לדיווח בכל אחד מהמועדים.
	סעיף זה יישאר ללא שינוי



	83. 
	13.2.2
	33
	מה הכוונה לתשלום בגין הפעלת קבוצות במוסדות?


	התשלום יהיה בגין כל קבוצה שהופעלה

	84. 
	13.3
	עמוד 34
	מצויין בסעיף שהתשלום יהיה על פי הגשת חשבונית. לגוף שהינו חל"צ אין חשבוניות. נא אשרו שחל"צ

יכול להגיש "דרישת תשלום" במקום חשבונית.
	כן

	85. 
	13.8
	34
	לאור העובדה שעיקרו של מכרז זה הינו העסקת כוח אדם ותשלום שכרו מבוקש כי חלק מההצמדה תיעשה לשכר המינימום ואו לכל שינוי רגולטורי שיש לו השלכה על שכר העובדים על פי דין.

העדכון בתמורה המגיעה לקבלן יעדה בסמוך למועד כניסתו לתוקף של שינוי כאמור והקבלן ימציא אסמכתאות בדבר השינוי כאמור לנציגי המשרד.
	סעיף זה יישאר ללא שינוי



	86. 
	14
	35
	נכתב בסעיף זה כי הצעות המחיר של המציעים יושוו כשהן כוללות מע"מ- 

ביום ה-11.01.2018 נתקבלה החלטת רשות המיסים בנושא המע"מ, אשר קבעה בין היתר, כי:

"לאור העובדה, כי אחד המבחנים המהותיים לשאלת הסיווג הינו המבחן לפיו יש לבדוק האם סיווג פעילותו של הגוף כמלכ"ר אינה מהווה גורם תחרותי לעסקים אחרים באותו תחום וכפועל יוצא היא אינה מביאה להפליה לטובה של המלכ"ר בהשוואה לאותם עסקים. נוסף, החלת שיעורי מס שונים על כל אחד מהמתחרים יש בהם כדי להשפיע על גובה הצעת המחיר אשר ייתכן כי תשפיע כל זהות הזוכה במכרז, ועל מנת לשמור על ניטרליות מיסויית. הרינו להודיע, כי במקרים בהם המדינה ו/או כל זרוע אחרת שלה תפרסם מכרז ובין מגישי הצעה למכרז יהיו גם גופים המסווגים במלכ"ר וגם גופים המסווגים כעוסק לעניין החוק, ויתברר כי מטרת פעילות המלכ"ר המתמודד במכרז היא לשם השגת רווחים (גם לשם השגת רווח זמני אשר ישמש את המלכ"ר בפעילותו המלכ"רית), תפעל רשות המיסים לשינוי הסיווג של המלכ"ר לעוסק, בשל הפעילות האמורה עם כל המשמעויות הכרוכות בשינוי הסיווג".
כאמור, בהתאם להחלטת רשות המיסים, בבואה של העמותה הזוכה, ככל ותזכה עמותה, בפתחה של רשות המיסים, לוקחת העמותה, וכך גם המשרד, סיכון סביר עד ממשי, כי רשות המיסים תשנה את סיווגה של העמותה לעוסק, לצורך פעילות ספציפית זו הנוגעת למכרז שבנדון.
למן המיותר לציין, כי שינוי סיווג כאמור, יפגע הן בעמותה, אשר ככה"נ לא יהיה ביכולתה לספוג את ההפרש וההפסד הכלכלי האמור, והן במשרד, אשר יקבל שירות ירוד מהעמותה הזוכה, אם בכלל.
שינוי סיווג כאמור לעיל, יוביל לכך שהצעת העמותה הזוכה, ככל ותזכה עמותה, תהפוכנה להצעה הפסדית וגרעונית. כלל ידוע הוא כי שיקול מחירי ההצעות שבפני הוועדה תוך עדיפות להצעה הזולה ביותר אינו בלעדי ובדיני המכרזים נקבעו חריגים רבים ושונים לכך. אחד מחריגים אלה הינו כי הצעת מציע המעידה על פניה כי ביצוע עבודות המכרז בתנאים אלה הינו גרעוני והפסדי באופן מובהק – יכול ותיפסל בשל כך בלבד!

לאור האמור לעיל, מתבקש המשרד לבטל את הדרישה כי הצעות המחיר יושוו כשהן כוללות מע"מ, ולבצע שיקלול של הצעות המחיר אשר יוגשו במכרז שבנדון, זאת מבלי לכלול את רכיב המע"מ.
	נושא זה אינו רלוונטי למכרז זה ולכן הסעיף יישאר ללא שינוי

	87. 
	14.1 וסעיף 13 – הצעת המחיר


	35 ו-116
	המציע נדרש להציע מחיר לשלושה מרכיבים: להפעלת קבוצה ותיקה, להפעלת קבוצה חדשה ולשעת הוראה.

האם נדרש מציע לכלול  במחיר להפעלת קבוצה  את התשלום עבור שעות ההוראה?
	מחיר הפעלת קבוצה אינו כולל שעת הוראה.



	88. 
	19.6
	41
	שורה 1 – מבוקש למחוק את המילה "בלבד".

שורה 1 – מבוקש למחוק את המילה "לבדו"

שורה 2-  מבוקש למחוק את המילה "כל"
	סעיף זה יישאר ללא שינוי.

	נספח 3 – חוזה התקשרות

	89. 
	4.7
	65
	מבוקש להוסיף בסיפא " למעט אם נקבע אחרת במסמכי המכרז"
	סעיף זה יישאר ללא שינוי

	90. 
	8.1
	67
	מבוקש להוסיף בסיפא: "מובהר כי בגדר ידיעה/מידע לא ייכלל מידע שהינו נחלת הכלל ו/או מידע שהיה בידי צד ב' עובר לתחילת התקשרות זו שלא עקב הפרת חובת הסודיות ו/או מידע גילויו נדרש בצו של רשות מוסמכת ועל פי דין."
	סעיף זה יישאר ללא שינוי



	91. 
	12.1
	68
	שורה 1 – מבוקש למחוק את המילים "באחריות מלאה ומוחלטת"

שורה 1 – מבוקש למחוק את המילה "כל".

	סעיף זה יישאר ללא שינוי



	92. 
	12.2
	68
	שורה 2 – לאחר המילה "בפרויקט" מבוקש להוסיף "פטור כאמור לא יחול במידה והתביעה הוגשה כתוצאה ממעשה ו/או מחדל של המדינה ו/או עובדיה ו/או מנהליה ו/או מי מטעמה"

שורה 2 – לאחר המילים "שתחויב בו" מבוקש להוסיף "בפסק דין שביצועו לא עוכב"

מבוקש להוסיף בסיפא: " המדינה תודיע לצד ב' אודות כל תביעה שתקבל מתובע כלשהו ותיתן לצד ב' הזדמנות להתגונן. המדינה לא תתפשר בהליך כאמור ללא הסכמת צד ב', זאת כתנאי לשיפוי כאמור".
	סעיף זה יישאר ללא שינוי



	93. 
	12.3
	68
	שורה 1 – לאחר המילים "על פי" מבוקש למחוק את המילה "כל".
	סעיף זה יישאר ללא שינוי

	94. 
	12.4
	68
	שורה 1 – לאחר המילים "יקבע כדין" מבוקש להוסיף "בפסק דין שביצועו לא עוכב"

מבוקש להוסיף סעיף 12.4.4: "המדינה תודיע לצד ב' אודות כל תביעה שתקבל מתובע כאמור ותיתן לצד ב' הזדמנות להתגונן. המדינה לא תתפשר בהליך כאמור ללא הסכמת צד ב', זאת כתנאי לשיפוי כאמור"
	סעיף זה יישאר ללא שינוי



	95. 
	12.6
	68
	שורה 1 – לאחר המילים  "את האחריות" מבוקש להוסיף "על פי דין"

שורה 1 – מבוקש למחוק את המילה "כל"

שורה 3 – מבוקש להוסיף בתחילת השורה "ואשר נגרמו"

שורה 5 – לאחר המילים "חויבה המדינה" מבוקש להוסיף "בפסק דין שביצועו לא עוכב"

מבוקש להוסיף בסיפא: "המדינה תודיע לצד ב' אודות כל תביעה שתקבל מתובע כלשהו ותיתן לצד ב' הזדמנות להתגונן. המדינה לא תתפשר בהליך כאמור ללא הסכמת צד ב', זאת כתנאי לשיפוי כאמור"
	סעיף זה יישאר ללא שינוי



	96. 
	15.4.7
	72
	שורה 1 – מבוקש להחליף את המילים "להנחת דעתו" במילים "מנומקות וממוסמכות"
	סעיף זה יישאר ללא שינוי

	97. 
	17.4
	72
	מבוקש להוסיף בסיפא "ובכפוף למתן התראה בכתב לצד ב', וצד ב' לא תיקן הפרתו תוך 14 יום"
	סעיף זה יישאר ללא שינוי



	98. 
	נספח 3 הסכם התקשרות סעיף 13 להסכם
	72
	1. שורה 1- נבקש להוסיף לאחר המילים: "לרכוש ולקיים" את המילים: "באמצעותו ו/או באמצעות מי מטעמו".

2. שורה 2 נבקש להוסיף לאחר המילים: "ולטובת מדינת ישראל – משרד החינוך" את המילים: "בכפוף להרחבות השיפוי שלהלן".

3. שורה 2-נבקש להחליף את המילים: " את הביטוחים" במילים: "ולהציג את אישור עריכת הביטוח חתום על ידי מבטח צד ב'".
4. שורה 2-נבקש להחליף את המילים: כוללים" במילים: " כולל".
5. שורה 3-נבקש למחוק את המילים: "לא יפחתו מהמצוין".

	א. הבקשה נדחית. 

ב. הבקשה נדחית.

ג. הבקשה נדחית. 

ד. הבקשה נדחית. 

ה. הבקשה נדחית. 



	99. 
	נספח 3 הסכם התקשרות סעיף 24.5  להסכם ונספח ביטוח - אישור בדבר קיום ביטוחים סעיף- ביטוח חבות מעבידים
	72, 77
	1. באישור –סעיף א אחרי המילה: "החוקית" נבקש לרשום את המילה: "של צד ב' "

2. סעיף 24.5.1 ובאישור סעיף 1 -נבקש להוסיף לפני המילים: "כלפי עובדיו" את המילים: "על פי פקודת הנזיקין [נוסח חדש] ו/או חוק האחריות למוצרים פגומים, תש"ם  1980 
3. סעיף 24.5.2 ובאישור סעיף ב-נבקש להחליף את המילים: "לא יפחת מסך" במילה: "בסך".
4. סעיף 24.5.2 ובאישור סעיף  ב - נבקש כי גבול האחריות יהיה בש"ח.
5. סעיף 24.5.2 באישור סעיף ב-נבקש נבקש למחוק את המילה: "(שנה)". 

6. סעיף 24.5.3 ובאישור סעיף  ג - נבקש לרשום לאחר המילים: " היה ויחשב " את המילה: " צד ב' " 
7. סעיף 24.5.4 ובאישור סעיף  ד - נבקש לרשום סוף הסעיף את המילים: " אשר נחשבים לעובדי צד ב'."
	א. הבקשה מאושרת. 

ב. הבקשה מאושרת.  

ג. בסעיף הביטוח – הבקשה נדחית. באישור הביטוח- הבקשה מאושרת.  

ד. מקובל כל עוד שהסכום השקלי המצוין אינו נופל מיחס ההמרה לפי שער דולר ארה"ב היציג .

ה. בסעיף הביטוח – הבקשה נדחית. באישור הביטוח - ככל ותקופת הביטוח שונה משנה,- הבקשה מאושרת. ככל ותקופת הביטוח בדיוק שנה,- הבקשה נדחית.
ו. בסעיף הביטוח – הבקשה נדחית. באישור הביטוח – הבקשה מאושרת. 

ז. בסעיף הביטוח – הבקשה נדחית. באישור הביטוח- הבקשה נדחית. כחלופה, ניתן לציין את המילים: "היה וייחשבו לעובדי צד ב'". 

	100. 
	נספח 3 הסכם התקשרות סעיף 24.6  להסכם ונספח אישור בדבר קיום ביטוחים סעיף- ביטוח אחריות כלפי צד שלישי
	72 , 77
	1. באישור –סעיף א אחרי המילה: "החוקית" נבקש לרשום את המילה: "של צד ב'"

2. סעיף 24.6.2 ובאישור סעיף ב-נבקש להחליף את המילים: "לא יפחת מסך" במילה: "בסך".
3. סעיף 24.6.2 ובאישור סעיף ב נבקש כי גבול האחריות יהיה בש"ח.
4. סעיף 24.6.2 ובאישור סעיף  ב - נבקש למחוק את המילה: "(שנה) 
5. סעיף 24.6.7 ובאישור סעיף ז נבקש להחליף את המילים: "וכל הפועלים מטעמו" במילים: "ובגין הפועלים מטעמו"
	א. הבקשה מאושרת.

ב. בסעיף הביטוח – הבקשה נדחית. באישור הביטוח- הבקשה מאושרת.  

ג. מקובל כל עוד שהסכום השקלי המצויין אינו נופל מיחס ההמרה לפי שער דולר ארה"ב היציג. 

ד. בסעיף הביטוח – הבקשה נדחית. באישור הביטוח - ככל ותקופת הביטוח שונה משנה,- הבקשה מאושרת. ככל ותקופת הביטוח בדיוק שנה,- הבקשה נדחית.
ה. הבקשה נדחית. יחד עם זאת,- באישור הביטוח – ניתן לציין את המילים :"ובגין כל הפועלים מטעמו" במקום המילים :"וכל הפועלים מטעמו". 


	101. 
	נספח 3 הסכם התקשרות סעיף 24.7  להסכם ונספח אישור בדבר קיום ביטוחים סעיף- ביטוח אחריות מקצועית
	72-73 , 78
	1. סעיף 24.7.1 נבקש להוסיף לאחר המילים: "את אחריותו" את המילה: "החוקית". 
2. סעיף 24.7.2 נבקש להוסיף לאחר המילים: "הפוליסה תכסה" את המילים:  "את אחריותו החוקית של הספק בגין".
3. באישור סעיף א נבקש להוסיף לאחר המילים: "הפוליסה תכסה" את המילים:  "את אחריותו החוקית של הספק בגין".
4. סעיף 24.7.2 ובאישור סעיף א- נבקש למחוק את המילה: "כל" לפני המילה: "נזק" .

5. סעיף 24.2.2 ובאישור סעיף א- נבקש להחליף את המילים: "בהתאם למכרז" במילים: "בקשר למכרז".
6. סעיף 24.7.3 ובאישור סעיף ב  - נבקש להחליף את המילים: "לא יפחת מסך"" במילה: "בסך".
7. סעיף 24.7.3 ובאישור סעיף ב נבקש כי גבול האחריות יהיה בש"ח.

8. סעיף 24.7.3 ובאישור סעיף  ב - נבקש למחוק את המילה: "(שנה) 

9. סעיף 24.7.4 ובאישור סעיף ג.3 –נבקש להוסיף לאחר המילים: "אובדן מסמכים" את המילים: "עד ל- 20% מגבול האחריות"
10. סעיף 27.4.4 ובאישור סעיף ג.5-אחרי המילה "גילוי "יירשם "של" שורה אחרונה-נבקש למחוק את המילה: "הארכת" ואת המילה  "לפחות" 
11. סעיף 27.4.5 ובאישור סעיף ד -נבקש להחליף את המילים: " והפועלים מטעמו" במילים: "ובגין הפועלים מטעמו".
	א. הבקשה נדחית. 

ב.  הבקשה נדחית. 

ג. הבקשה נדחית. 

ד. הבקשה מאושרת. 

ה. בסעיף הביטוח – הבקשה נדחית. באישור הביטוח – הבקשה מאושרת. 

ו. בסעיף הביטוח – הבקשה נדחית. באישור הביטוח- הבקשה מאושרת.  

ז. מקובל כל עוד שהסכום השקלי המצויין אינו נופל מיחס ההמרה לפי שער דולר ארה"ב היציג. 

ח. בסעיף הביטוח – הבקשה נדחית. באישור הביטוח - ככל ותקופת הביטוח שונה משנה,- הבקשה מאושרת. ככל ותקופת הביטוח בדיוק שנה,- הבקשה נדחית.
ט. הבקשה נדחית. 

י. בסעיף הביטוח – הבקשה נדחית. באישור הביטוח – הבקשה מאושרת.

יא. בסעיף הביטוח – הבקשה נדחית. באישור הביטוח – הבקשה מאושרת.



	102. 
	נספח 3 הסכם התקשרות סעיף 24.8  להסכם 
	73
	1. סעיף 24.8.2 ובאישור סעיף ב -נבקש להחליף את המילה: "צמצום" במילים: "שינוי לרעה".

2. סעיף 24.8.2 ובאישור סעיף ב  -נבקש להוסיף לאחר המילים: "על ידי אחד הצדדים" את המילים: "במשך תקופת הביטוח".
3. סעיף 24.8.2 ובאישור סעיף ב נבקש לרשום במקום המילה: "30" את המילה: " 60" 
4. סעיף 24.8.2 ובאישור סעיף ב  -נבקש למחוק את המילה: "לפחות"

5. סעיף 24.8.3 ובאישור סעיף ג- נבקש למחוק סעיף זה או שיחול רק לגבי ביטוחי הרכוש.
ככל והבקשות לעיל לא תתקבלנה, נבקש למחוק את המילה: "כל" לפני המילה: "זכות".

6. סעיף 24.8.6 ובאישור סעיף ו- נבקש להוסיף לסיפא את המילים:" בקשר למעשי ו/או מחדלי צד ב' "
7. סעיף 24.8.7 ובאישור סעיף ז -נבקש להחליף את המילים: "לא יפחתו מהמקובל" במילים: "יהיו על פי".
8. סעיף 24.8.7  ובאישור סעיף ז-נבקש להוסיף לפני המילה: "ביט" את המילה: "מגדל".
9. סעיף 24.8.8  ובאישור סעיף ח-נבקש להוסיף לסוף הסעיף את המילים: " אולם אין בביטול הסעיף כאמור לגרוע מזכויות המבטחת וחובות המבוטח על פי כל דין"
	א. בסעיף הביטוח – הבקשה נדחית. באישור הביטוח – הבקשה מאושרת.

ב.  הבקשה נדחית. 

ג. הבקשה נדחית. יש לציין 60 יום. 

ד. בסעיף הביטוח – הבקשה נדחית. באישור הביטוח – הבקשה מאושרת.

ה. הבקשה נדחית. יוער כי לא התבקש ביטוח רכוש. 
ו. הבקשה נדחית. באישור הביטוח- ניתן לציין את המילים: "לעניין השירותים נשוא אישור זה" / " "בגין מעשי

ומחדלי צד ב' וכל הפועלים מטעמו". 

ז. בסעיף הביטוח – הבקשה נדחית. באישור הביטוח – הבקשה מאושרת.

ח. בסעיף הביטוח – הבקשה נדחית. באישור הביטוח – הבקשה מאושרת.

ט. הבקשה מאושרת. 

	103. 
	נספח 3 הסכם התקשרות פסקה לאחר  סעיף 24.8  
	
	1. פסקה ראשונה- נבקש למחוק את המילים: " פוליסות הביטוח המאושרות על ידי המבטח מטעמו או" 
2. פסקה שנייה - נבקש להחליף את המילים: "וכל עוד אחריותו קיימת" במילים: "ולעניין פוליסת אחריות מקצועית גם לשנתיים נוספות לאחר תום תקופת החוזה".

3. פסקה שנייה- נבקש לרשום במקום המילים:" מדי שנה בשנה" את המילים : " מדי כל תקופת ביטוח ותקופת ביטוח"  
4. פסקה שנייה- נבקש למחוק את המילים: " את העתקי פוליסות הביטוח המחודשות מאושרות וחתומות על ידי המבטח" 

5. נבקש להחליף את המילים: "שבועיים לפני" במילה: "עם".
6. פסקה אחרונה- נבקש לרשום במקום המילים: " מכל חובה " את המילים: " מחובה"  
	א. הבקשה נדחית. 

ב.  הבקשה נדחית.

ג. הבקשה מאושרת. 

ד. הבקשה נדחית.

ה. הבקשה נדחית.

ו. הבקשה נדחית.



	104. 
	נספח 3 להסכם אישור בדבר קיום ביטוחים 
	77
	1. פסקה לאחר הנדון- שורה 2-  נבקש לרשום לפני המילים: "בקשר להפעלת תוכנית לישפור " את המילים: "בין היתר"

2. פסקה לאחר הנדון- שורה 3-  נבקש לרשום במקום המילים: "בהתאם למכרז" את המילים: "בקשר למכרז "
	א. הבקשה מאושרת.

ב. הבקשה מאושרת.



	105. 
	נספח 3 להסכם אישור בדבר קיום ביטוחים
	77 -78
	נבקש להוסיף את חותמת המבטח באישור עם המילים: " למען הסר ספק, גבולות האחריות המפורטים באישור ביטוח זה כלולים בגבלות האחריות הכלליים של המבוטח על פי פוליסות הביטוח שהוצאו לו ולא בנוסף להם."
	הבקשה מאושרת.

	נספח 6 – טופס הגשת הצעה

	106. 
	נספח ו'
	103
	המציעים מתבקשים לפרט את כל העבודות שביצעו בעבר או מבצעים כיום במשרד החינוך.

הרשת קיימת כ-90 שנה, ואין אפשרות מעשית לפרט את כל העבודות שביצעה לאורך השנים עבור משרד החינוך, מה גם שברור שעבודות שבוצעו בעבר הרחוק אינן רלוונטיות.

נבקשכם לקבוע טווח של שנים – למשל עבודות שבוצעו ב-10 השנים האחרונות.
	המציע רשאי לפרט את ניסיונו כפי שהוא רואה לנכון. הציינון יהיה בהתאם לטבלאות השוואת ההצעות המצורפות למכרז.


4. נספח מספר 6 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 4 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 10 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 11 – נתוני מנהל התוכנית המיועד – יש לפרט את ניסיונו של מנהל התוכנית המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 11 לבין קורות החיים.
5. סעיף 12 – נתוני בעלי התפקידים הבאים: רכז פדגוגי - יש לפרט עבור כל אחד מבעלי התפקידים המיועדים את ניסיונו ולצרף קורות חיים מפורטים ותעודות הסמכה.
יש להקפיד על התאמה בין האמור בסעיף 12 לבין קורות חיים של כל אחד מבעלי התפקידים.
6. סעיף 13 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

5. נספח מספר 7 – טבלת השוואת הצעות
לסיכום זה מצורף קובץ מתוקן של טבלאות השוואת הצעות.

בכבוד רב,


אורנה מיטמיגר
                           
מנהלת אגף רכש מכרזים והתקשרויות









